รายงานพิเศษ กระทรวงมหาดไทย ขับเคลื่อนแผนปฏิรูปประเทศ 94 ประเด็น
รายงานพิเศษ  มท. ขับเคลื่อนแผนปฏิรูปประเทศในส่วนของกระทรวง
 
กระทรวงมหาดไทย  ขานรับตามแนวทางการขับเคลื่อนแผนการปฏิรูปประเทศและยุทธศาสตร์ชาติ ได้จัดทำแผนงานและโครงการให้บรรลุผลตามเป้าหมายตามที่กำหนดไว้ พร้อมถอดแนวทางการดำเนินงานการปฏิรูปออกมา 94 ประเด็น พร้อมเน้นย้ำ สิ่งสำคัญข้าราชการ ต้องพร้อมทำงานร่วมกับทุกภาคส่วน เพื่อให้การดำเนินงานประสบผลสำเร็จ 

ตามที่รัฐบาลให้ความสำคัญในการขับเคลื่อนนโยบายต่างๆ โดยใช้กลไกในการบริหารราชการแผ่นดินตามกรอบปฏิรูปประเทศ ยุทธศาสตร์ชาติและการสร้างความสามัคคีปรองดอง หรือ ป.ย.ป.โดยในส่วนของกระทรวงมหาดไทย ได้ขานรับตามแนวทางการขับเคลื่อนแผนการปฏิรูปประเทศ โดยนายนิสิต จันทร์สมวงศ์ รองปลัดกระทรวงมหาดไทย กล่าวว่า กระทรวงมหาดไทย ได้ให้ความสำคัญเป็นอย่างยิ่งเกี่ยวกับเรื่องยุทธศาสตร์ชาติของรัฐบาลและแผนการปฏิรูปประเทศ 11 ด้าน โดยได้มีการตั้งคณะกรรมการกำกับ ติดตาม และประสานงานเชื่อมโยงคณะกรรมการยุทธศาสตร์ชาติและคณะกรรมการปฏิรูปประเทศของกระทรวงมหาดไทย (ป.ย.ป.ของกระทรวงมหาดไทย) ขึ้น โดยแผนการปฏิรูป 11 ด้านของกระทรวงมหาดไทย ถอดแนวทางการปฏิรูปออกมาเป็นทั้งหมด 94 ประเด็นสำคัญ อาทิ แนวทางการบริหารแผ่นดิน โดยจะเน้นในเรื่องของการจัดทำศูนย์ราชการสะดวก เพื่ออำนวยความสะดวกให้กับประชาชน พร้อมมีระบบการบริการแบบโมบายแอปพลิเคชัน เข้ามามีส่วนสำคัญในการให้บริการกับประชาชน ในเรื่องของกฎหมายนั้น กระทรวงมหาดไทย มีเป้าหมายที่จะปฏิรูปกฎหมาย ซึ่งมีอยู่ 39 ฉบับ เพื่อให้เกิดความสอดคล้อง ทันสมัย ลดขั้นตอนการดำเนินงานและไม่เป็นภาระให้กับประชาชน
 
นอกจากนี้ ยังมีอีกหลายเรื่องสำคัญเกี่ยวกับการปฏิรูปในส่วนของกระทรวงมหาดไทย ทั้งในเรื่องกระบวนการยุติธรรม  เศรษฐกิจ โดยการเพิ่มขีดความสามารถในการแข่งขัน ที่จะพัฒนาจังหวัดให้เป็น สมาร์ทซิตี้  ทรัพยากรธรรมชาติและสิ่งแวดล้อม พลังงาน ด้านสังคม โดยกระทรวงมหาดไทย มีแนวทางลดความเหลื่อมล้ำให้กับประชาชน โดยการช่วยเหลือครัวเรือนยากจน การพัฒนาผลิตภัณฑ์ต่างๆ ให้มีคุณภาพสูง ก้าวสู่ระดับสากล และสิ่งที่สำคัญ คือการสร้างระบบการบริหารงานของกระทรวงมหาดไทย ให้มีธรรมาภิบาล พร้อมเน้นย้ำด้วยว่า ทุกวันนี้ การพัฒนาประเทศเพื่อมุ่งไปสู่ความเจริญในด้านต่างๆ สิ่งสำคัญ คือ ตัวข้าราชการ จะต้องมีจิตใจที่เปิดกว้าง ยอมรับการ
กระทรวงมหาดไทย สามารถเดินหน้าไปได้อย่างเป็นรูปธรรม

ทั้งนี้  ความเชื่อมโยงกันของแผนงานและโครงการต่างๆ ในทุกระดับของกระทรวงมหาดไทย ได้เน้นการเปลี่ยนแปลงที่ท้าทาย มุ่งสู่การปฏิรูปอย่างแท้จริง ซึ่งที่ผ่านมากระทรวงมหาดไทย ได้นำเสนอโครงการต่างๆ ต่อทางสภาพัฒน์ไปแล้ว เมื่อช่วงประมาณเดือนมิถุนายนที่ผ่านมา